อาหารหลากหลาย ทานได้ทุกเวลา ร้านโอ่โถงสบาย

เมนูเด็ด ผัดผักหวานปลาสลิด ต้มแซ่บกระดูก อ่อน ทอดมันกุ้ง เสือร้องไห้โคขุนย่าง

เมื่อเห็นโลโก้ร้านถ้าเป็นฝรั่งคงนึกว่าคล้าย
ใบเมเปิ้ล แต่จริงๆแล้วเป็นรูปใบมะละกอ 
เหมาะสมกับชื่อร้านสเต๊กลาว 

เป็นร้านที่มีหลากหลายเมนูให้เลือกทั้งอาหารอีสาน ไทย ฝรั่ง ซึ่งผสมกลมกลืนได้อย่างดี
อร่อยทุกอย่าง และเมนูเครื่องดื่มและขนมหลากหลาย ทั้งขนมเค้ก ไอศกรีม ชนิดที่เรียกว่ามาที่นี่ที่เดียวได้ทานทั้งอาหารคาว อาหารหวาน และเครื่องดื่มครบค่ะ

ร้านนี้ย้ายมาจากปิยรมย์มาเปิดใหม่ในซอยอุดมสุข ร้านใหม่โอโถงสบาย มีที่นั่งมากกว่าเดิม และที่ไม่ควรมองข้ามคือห้องน้ำแยกชายหญิงที่สะอาดโอโถงถูกใจมากๆค่ะ

อาหารอย่างแรกที่มาที่นี่ต้องสั่ง   คือ ต้มแซ่บกระดูกอ่อน แซ่บสมชื่อ อร่อย กลมกล่อมเปรี้ยวกำลังดี กระดูกอ่อนก็กรุบกรอบเคี้ยวได้หมดทุกชิ้น

และอีกหนึ่งเมนูเด็ดคือผัดผักหวานปลาสลิด    ยอดผักหวานที่เลือกมาอ่อนกำลังเคี้ยว ผัดมากับปลาสลิดทอด ทานแล้วเข้ากันมากๆ

ทอดมันกุ้งของที่นี่ก็อร่อย เนื้อทอดมันกุ้งหนึบกำลังดีเสิร์ฟมาพร้อมน้ำจิ้มเปรี้ยวหวาน

อาหารจานสุดท้ายเป็นเสือร้องไห้โคขุน ที่หั่นมาชิ้นพอดีคำ จิ้มกับน้ำจิ้มแจ่วรสแซ่บ

อาหารไทย-อีสานเป็นอาหารที่ทานได้ไม่เบื่อ สำหรับสาวๆที่ชอบอาหารรสจัด ส้มตำที่นี่มีให้เลือกมากหลายชนิด น้ำพริกผักจิ้มก็รสเด็ดจริงๆค่ะ